**Upute za prijavu radova koji uključuju rad sa laboratorijskim životinjama na Etičko povjerenstvo zaštitu životinja koje se koriste u znanstvene svrhe**

**Upute za prijavu radova na arhivskom materijalu preparata životinjskog porijekla na Etičko povjerenstvo Etičko povjerenstvo MEFOS**

1. **Upute za prijavu radova koji uključuju rad sa laboratorijskim životinjama na Etičko povjerenstvo zaštitu životinja koje se koriste u znanstvene svrhe**

Dokument odobrenja za projekte koji uključuju rad s laboratorijskim životinjama je Rješenje za rad s laboratorijskim životinjama, koji izdaje nadležno tijelo, odnosno Uprava za veterinarstvo, Ministarstva poljoprivrede.

Istraživač koji podnosi ovakav zahtjev, mora imati položen tečaj za rad s laboratorijskim životinjama, te odobrenja ostalih nadležnih tijela koja su potrebna za takvu skupinu projekata.

Istraživač ne može početi s radom na životinjama dok Rješenje nije ishođeno.

Ukoliko se radi o ostacima materijala sa projekata, koji su tada već vlasništvo katedre originalnog projekta, istraživač, prilaže Rješenje projekta iz kojega se ostaci, rezidue ili preparati koriste, te prilaže izjavu kojom potvrđuje da se, u svrhu sakupljanja materijala za izradu rada nije mijenjala metodologija navedena u prijavi originalnog projekta, niti broj životinja ili postupaka koji su navedeni u originalnom projektu.

Koraci su sljedeći:

Ispunjavaju se Obrazac 2 i netehnički sažetak (Obrazac 3), koji se nalaze na stranicama Ministarstva poljoprivrede, a uključeni su i u privitak ovih uputa.

Vivarij je zakonski korisnik za rad na laboratorijskim životinjama.

Broj odobrenja korisnika (Vivarij MFO) je HR-POK-005

 Osoba za dobrobit je univ. mag. Iris Broman, DMV.

Osoba za zakonsku usklađenost je prof. dr. sc. Ines Drenjančević, DM.

**Izjava voditelja projekta**

Izjavom voditelj projekta jamči da ima materijale za izvođenje pokusa, te da u Vivariju radi svoj pokus, na životinjama koje su ovdje uzgojene ili naručene od registriranog korisnika za taj pokus, te da su podaci navedeni u prijavi odgovarajući planiranoj izvedbi pokusa.

Kompletirana dokumentacija za ishođenje mišljenja EP MEFOS sadrži sljedeće stavke:

1. Obrazac 2
2. Obrazac 3
3. NTS potvrda odnosno prijava obrazaca Evropskoj komisiji. Na osnovi vaše dokumentacije, prijavu ispunjava i šalje voditeljica Vivarija (administrator)
4. Izjava voditelja projekta
5. Mišljenje osobe za dobrobit
6. Potpis osobe za zakonsku usklađenost

Taj skup dokumenata se urudžbira i pošalje tajnici etičkog povjerenstva MEFOS, najkasnije 48 sati prije održavanja sjednice EP.

Ukoliko je mišljenje pozitivno, kompletirana dokumentacija, uključujući i mišljenje EP MEFOS, istraživač šalje u ministarstvo poljoprivrede u Zagrebu.

Dokumentaciju šalje istraživač osobno, kroz službenu poštu MEFOS-a, u suradnji sa voditeljicom Vivarija. Rješenje koje izdaje nadležno tijelo daje se na uvid državnoj inspekciji.

Adresa uprave za veterinarstvo nalazi se na web stranicama ministarstva poljoprivrede.

Istraživač ju također može dobiti na upit voditeljici Vivarija.

Kompletirana dokumentacija se predaje državnom Etičkom povjerenstvu za rad s laboratorijskim životinjama koji izdaje pozitivno ili negativno Rješenje za odobrenje rada na laboratorijskim životinjama.

Ukoliko dokumentacija nije kompletirana, nadležno tijelo, odnosno uprava, pokreće upravni postupak, sa mogućnošću žalbe ili dopuna u roku od 15 dana.

Nakon izdanog Rješenja istraživač može početi sa radom na životinjama za koji je Rješenje ishođeno.

**Zakonodavna ljestvica za rad s laboratorijskim životinjama**

1. Zakon o zaštiti životinja NN 102/17, 32/19 na snazi od 01.04.2019.
2. Zakon o genetski modificiranim organizmima (NN 126/19)
3. Pravilnik o zaštiti životinja koje se koriste u znanstvene svrhe, NN 55/13 (Word)
4. Pravilnik o izmjenama Pravilnika o zaštiti životinja koje se koriste u znanstvene svrhe NN, 39/17
5. Pravilnik o izmjenama Pravilnika o zaštiti životinja koje se koriste u znanstvene svrhe, NN, 116/19
6. Zakon o veterinarsko-medicinskim proizvodima (NN 84/08, 56/13, 94/13,15/15, 32/19)